CELEX: 32021D0918
Language: fi
Date: 2021-06-03 00:00:00
Title: Neuvoston päätös (EU) 2021/918, annettu 3 päivänä kesäkuuta 2021, AKT–EU-suurlähettiläskomiteassa Euroopan unionin puolesta otettavasta kannasta yritystoiminnan kehittämiskeskusta koskevan AKT–EU-suurlähettiläskomitean päätöksen N:o 3/2016 muuttamiseen

8.6.2021   
               
               
                  FI
               
               
                  Euroopan unionin virallinen lehti
               
               
                  L 201/25
               
            
         NEUVOSTON PÄÄTÖS (EU) 2021/918,
         annettu 3 päivänä kesäkuuta 2021,
         AKT–EU-suurlähettiläskomiteassa Euroopan unionin puolesta otettavasta kannasta yritystoiminnan kehittämiskeskusta koskevan AKT–EU-suurlähettiläskomitean päätöksen N:o 3/2016 muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa,
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 kesäkuuta 2000 allekirjoitetun kumppanuussopimuksen (1),
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (2), jäljempänä ’AKT–EU-kumppanuussopimus’, 15 artiklan 4 kohdan mukaisesti AKT–EU-ministerineuvosto voi siirtää toimivaltaansa AKT–EU-suurlähettiläskomitealle.
                  
               
                     (2)
                  
                  
                     AKT–EU-ministerineuvosto antoi 19 ja 20 päivänä kesäkuuta 2014 Nairobissa järjestetyssä 39. istunnossaan yhteisen julkilausuman, jossa päätettiin yritystoiminnan kehittämiskeskuksen, jäljempänä ’YKK’, hallitusta sulkemisesta. Tätä tarkoitusta varten AKT–EU-ministerineuvosto päätti valtuuttaa AKT–EU-suurlähettiläskomitean toteuttamaan toimenpiteitä tarvittavien päätösten tekemiseksi.
                  
               
                     (3)
                  
                  
                     AKT–EU-suurlähettiläskomitea hyväksyi 12 päivänä heinäkuuta 2016 päätöksen N:o 3/2016 (3), jolla muutettiin AKT–EU-kumppanuussopimuksen liitettä III tarvittavien muutosten tekemiseksi, vahvistettiin 1 päivästä tammikuuta 2017 YKK:n uusi oikeudellinen kehys ja säilytettiin YKK:n oikeushenkilöllisyys yksinomaan sen selvitystä varten kyseisestä päivämäärästä.
                  
               
                     (4)
                  
                  
                     Päätöksen N:o 3/2016 2 artiklan 1 kohdan mukaan selvittäjä varmistaa passiivisen vaiheen, jossa YKK on olemassa yksinomaan sen likvidaatioita varten, täytäntöönpanon 1 päivästä tammikuuta 2017 alkaen neljän vuoden ajaksi tai kunnes YKK on maksanut kaikki velkansa ja myynyt kaikki omaisuuseränsä, sen mukaan, kumpi tapahtuu aiemmin.
                  
               
                     (5)
                  
                  
                     YKK ei ollut maksanut kaikkia velkojaan eikä myynyt kaikkia omaisuuseriään 31 päivään joulukuuta 2020 mennessä. Sen vuoksi on tarpeellista päätöstä N:o 3/2016, jotta varmistetaan selvittäjän hallinnoiman passiivisen vaiheen täytäntöönpaneminen ja kyseisen vaiheen päättäminen. Passiivisen vaiheen jatkuvuuden varmistamiseksi päätöksen N:o 3/2016 muutosta olisi sovellettava 1 päivästä tammikuuta 2021 alkaen.
                  
               
                     (6)
                  
                  
                     AKT–EU-suurlähettiläskomitean on määrä hyväksyä päätöksen N:o 3/2016 muutos jossakin kokouksessaan tai kirjallista menettelyä noudattaen.
                  
               
                     (7)
                  
                  
                     On aiheellista määrittää AKT–EU-suurlähettiläskomiteassa unionin puolesta otettava kanta, koska suunniteltu säädös on unionia sitova,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            AKT–EU-suurlähettiläskomiteassa unionin puolesta otettava YKK:ta koskeva kanta on seuraava:
            
                        —
                     
                     
                        korvataan AKT–EU-suurlähettiläskomitean päätöksen N:o 3/2016 2 artiklan 1 kohta seuraavasti:
                        
                           
                              ”1.   Euroopan komissio nimeää selvittäjän varmistamaan passiivisen vaiheen täytäntöönpanon 1 päivästä tammikuuta 2017 alkaen siihen asti, kunnes YKK on maksanut kaikki velkansa ja myynyt kaikki omaisuuseränsä.”;
                           
                        
                     
                  
                        —
                     
                     
                        AKT–EU-suurlähettiläskomitean päätöstä kyseisen komitean päätöksen N:o 3/2016 muuttamisesta sovelletaan 1 päivästä tammikuuta 2021.
                     
                  
         
            2 artikla
            Tämä päätös tulee voimaan päivänä, jona se hyväksytään.
            AKT–EU-suurlähettiläskomitean päätös julkaistaan Euroopan unionin virallisessa lehdessä sen jälkeen, kun se on annettu.
         
         
            Tehty Luxemburgissa 3 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               P. N. SANTOS
            
         
         
            (1)  EUVL L 317, 15.12.2000, s. 3.
         
            (2)  Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen Cotonoussa 23 päivänä kesäkuuta 2000 allekirjoitettu kumppanuussopimus (EUVL L 317, 15.12.2000, s. 3).
         
            (3)  AKT–EU-suurlähettiläskomitean päätös N:o 3/2016, annettu 12 päivänä heinäkuuta 2016, AKT–EU-kumppanuussopimuksen liitteen III tarkistamisesta [2016/1163] (EUVL L 192, 16.7.2016, s. 77).